wickkiey/tamil-wikipedia-chunked huggingface dataset:
# புனே புறநகர் ரயில்வே

## புனே - லோணாவ்ளா

இந்த வழித்தடத்தில் இருக்கின்ற ரயில் நிலையங்களைக் கீழே காணவும்.
1. புனே
1. சிவாஜி நகர்
1. கட்கி
1. தாபோடி
1. காசர்வாடி
1. பிம்ப்ரி
1. சிஞ்ச்வடு
1. அகுர்டி
1. தேஹு ரோடு
1. பேக்டேவாடி
1. கோராவாடி
1. தளேகாவொன்
1. வட்காவொன்
1. கான்ஹே
1. காம்ஷேத்
1. மளவலி
1. லோணாவ்ளா  
இந்த வழித்தடத்தில், புனேயில் இருந்து லோணாவ்ளா செல்லும் ரயில்களும் அவற்றின் வருகை நேரங்களும் கீழே தரப்பட்டுள்ளன.  
| ரயில் எண் | ரயிலின் பெயர் | தொடங்கும் இடம் - புனே | சேரும் இடம் - லோணாவ்ளா | கிளம்பும் இடம் |  |
| --- | --- | --- | --- | --- | --- |
| 99804 | லோணாவ்ளா லோக்கல் | 04:45 | 06:05 | புனே |  |
| 99806 | லோணாவ்ளா லோக்கல் | 05:45 | 07:05 | புனே |  |
| 99808 | லோணாவ்ளா லோக்கல் | 06:30 | 07:50 | புனே |  |
| 99810 | லோணாவ்ளா லோக்கல் | 08:05 | 10:25 | புனே |  |
| 99812 | லோணாவ்ளா லோக்கல் | 09:55 | 11:15 | புனே |  |
| 99814 | லோணாவ்ளா லோக்கல் | 10:50 | 12:25 | சிவாஜி நகர் |  |
| 99816 | லோணாவ்ளா லோக்கல் | 12:05 | 13:17 | புனே |  |
| 99820 | லோணாவ்ளா லோக்கல் | 13:00 | 14:20 | புனே |  |
| 99822 | லோணாவ்ளா லோக்கல் | 16:25 | 17:45 | புனே |  |
| 99824 | லோணாவ்ளா லோக்கல் | 16:25 | 17:37 | புனே |  |
| 99826 | லோணாவ்ளா லோக்கல் | 19:05 | 20:25 | புனே |  |
| 99828 | லோணாவ்ளா லோக்கல் | 19:35 | 21:05 | சிவாஜி நகர் |  |
| 99830 | லோணாவ்ளா லோக்கல் | 20:00 | 21:20 | புனே |  |
| 99832 | லோணாவ்ளா லோக்கல் | 20:00 | 21:12 | புனே |  |
| 99834 | லோணாவ்ளா லோக்கல் | 20:45 | 21:57 | புனே |  |
| 99836 | லோணாவ்ளா லோக்கல் | 21:10 | 22:22 | புனே |  |
| 99838 | லோணாவ்ளா லோக்கல் | 22:10 | 23:22 | புனே | } |  
லோணாவ்ளாவில் தொடங்கி புனே நகரத்திற்கு வந்து சேரும் ரயில்களும் அவை வந்து சேரும் நேரங்களும் தரப்பட்டுள்ளன.  
| தொடங்கும் இடம் | ரயிலின் பெயர் | சேரும் நேரம் | சேரும் இடம் |  |
| --- | --- | --- | --- | --- |
| லோணாவ்ளா | லோணாவ்ளா லோக்கல் | 05:20 | புனே |  |
| லோணாவ்ளா | லோணாவ்ளா லோக்கல் | 06:30 | புனே |  |
| லோணாவ்ளா | லோணாவ்ளா லோக்கல் | 07:30 | புனே |  |
| லோணாவ்ளா | லோணாவ்ளா லோக்கல் | 08:20 | புனே |  |
| லோணாவ்ளா | லோணாவ்ளா லோக்கல் | 09:35 | புனே |  |
| லோணாவ்ளா | லோணாவ்ளா லோக்கல் | 11:30 | சிவாஜி நகர் |  |
| லோணாவ்ளா | லோணாவ்ளா லோக்கல் | 14:00 | சிவாஜி நகர் |  |
| லோணாவ்ளா | லோணாவ்ளா லோக்கல் | 14:55 | புனே |  |
| லோணாவ்ளா | லோணாவ்ளா லோக்கல் | 15:45 | புனே |  |
| லோணாவ்ளா | லோணாவ்ளா லோக்கல் | 16:20 | புனே |  |
| லோணாவ்ளா | லோணாவ்ளா லோக்கல் | 17:25 | புனே |  |
| லோணாவ்ளா | லோணாவ்ளா லோக்கல் | 18:20 | புனே |  |
| லோணாவ்ளா | லோணாவ்ளா லோக்கல் | 19:35 | புனே |  |
| லோணாவ்ளா | லோணாவ்ளா லோக்கல் | 21:00 | புனே |  |
| லோணாவ்ளா | லோணாவ்ளா லோக்கல் | 22:05 | புனே |  |
| லோணாவ்ளா | லோணாவ்ளா லோக்கல் | 23:10 | புனே |  |
| லோணாவ்ளா | லோணாவ்ளா லோக்கல் | 23:40 | புனே |  |
| லோணாவ்ளா | லோணாவ்ளா லோக்கல் | 00:45 | புனே |  |
| லோணாவ்ளா | லோணாவ்ளா லோக்கல் | 01:10 | புனே | } |
# புனே புறநகர் ரயில்வே

## புனே - தளேகாவொன்

இந்த வழித்தடத்தில் உள்ள ரயில் நிலையங்களைக் கீழே காணவும்.  
1. புனே
1. சிவாஜி நகர்
1. கட்கி
1. தாபோடி
1. காசர்வாடி
1. பிம்ப்ரி
1. சிஞ்ச்வடு
1. அகுர்டி
1. தேஹு ரோடு
1. பேக்டேவாடி
1. கோராவாடி
1. தளேகாவொன்  
இந்த வழித்தடத்தில், புனேயில் தொடங்கி தளேகாவொன் செல்லும் ரயில்களும், சென்று சேரும் நேரங்களும் பட்டியலில் தரப்பட்டுள்ளன. அனைத்து ரயில்களும் எல்லா நாட்களிலும் இயங்குகின்றன.  
| ரயில் எண் | ரயிலின் பெயர் | தொடங்கும் இடம் - புனே | சேரும் இடம் - தளேகாவொன் | கிளம்பும் இடம் |  |
| --- | --- | --- | --- | --- | --- |
| 99902 | தளேகாவொன் லோக்கல் | 06:50 | 07:40 | புனே |  |
| 99904 | தளேகாவொன் லோக்கல் | 08:57 | 09:47 | புனே |  |
| 99906 | தளேகாவொன் லோக்கல் | 15:40 | 16:30 | புனே |  |
| 99908 | தளேகாவொன் லோக்கல் | 17:20 | 18:10 | புனே |  |
| 99910 | தளேகாவொன் லோக்கல் | 23:00 | 23:50 | புனே | } |  
இந்த வழித்தடத்தில் தளேகாவொனில் இருந்து புனே வரை செல்லும் ரயில்களும் நேரங்களும் பட்டியலில் தரப்பட்டுள்ளன.
| கிளம்பும் இடம் | ரயிலின் பெயர் | சேரும் நேரம் | சேரும் இடம் |  |
| --- | --- | --- | --- | --- |
| தளேகாவொன் | தளேகாவொன் லோக்கல் | 08:55 | புனே |  |
| தளேகாவொன் | தளேகாவொன் லோக்கல் | 10:50 | புனே |  |
| தளேகாவொன் | தளேகாவொன் லோக்கல் | 16:50 | புனே | } |
# நவ துர்கைகள்

**நவதுர்க்கை** (தேவநாகரி:नवदुर्गा) என்பது துர்க்கா தேவியின் ஒன்பது வடிவங்களைக் குறிக்கும். சமசுகிருதத்தில் 'நவ' என்றால் ஒன்பது என பொருள்படும். வேதங்கள் துர்க்கைக்கு ஒன்பது வடிவங்கள் இருப்பதாகக் கூறுகின்றன. சைலபுத்ரி, பிரமசாரிணி, சந்திரகாண்டா, கூஷ்மாண்டா, ஸ்கந்தமாதா, காத்யாயினி, காளராத்திரி, மகாகௌரி, சித்திதாத்திரி என அன்னை ஒன்பது வடிவம் கொண்டிருக்கிறாள். இந்த ஒன்பது வடிவங்களுக்கும் வட இந்தியாவில் நவராத்திரி நாட்களில் பூஜை செய்வர். இந்த ஒன்பது நாட்களும் அன்னையை முறையாக பூஜை செய்தால் அவள் அனைத்து நலன்களும் அள்ளித் தருவாள் என்பது ஐதீகம்.  
இதுவே நவதுர்க்கா தியான சுலோகம் ஆகும்
# நவ துர்கைகள்

## சைலபுத்ரி

ஒன்பது வடிவங்களில் அன்னையின் முதல் வடிவம் சைலபுத்ரி ஆகும். இவளை நவராத்திரியின் முதல் நாளில் வழிபடுகின்றனர். 'சைலபுத்ரி' என்றால் மலைமகள் என பொருள்படும். மலை அரசன் இமவானின் மகளாக இருப்பதாலும் அன்னைக்கு இவ்வாறு ஒரு பெயர் உண்டு. சதி, பார்வதி, பவானி என இவளுக்கு பெயர்கள் உள்ளன. ஹிமவானின் மகளாக உள்ளதால் ஹேமாவதி என்ற பெயரும் இவளுக்கு உண்டு. இவளின் முன் அவதாரத்தில் இவள் தட்சனின் மகளாக பிறந்ததால் 'தாட்சாயினி' என்றும் கூறுவர். இவளே பார்வதியாகப் பிறந்து சிவனைத் திருமணம் செய்து கொண்டாள்.  
இவள் ஒன்பது சக்ரங்களில் முதல் சக்கரம் மூலாதாரமாக இருக்கிறாள். யோகிகள் தங்களுடைய யோக சாதனைகளை இவளை வணங்கியே துவங்குவர். அதனால் இவளே முதல் சக்தியாகப் போற்றப்படுகிறாள். இவளின் வாகனம் நந்தி (காளை). இவளின் ஆயுதம் சூலம் ஆகும்.  
இவளுக்கான தியான மந்திரம்:  
"விருஷபம் (நந்தியின்) மேல் ஏரி வருபவளும், சூலத்தை ஆயுதமாக கொண்டவளும், மூன்றாம் பிறையைத் தன்னுடைய கிரீடமாகக் கொண்டவளும், பக்தர்களுக்கு வேண்டிய வரத்தை தரும் யஷஷ்வின்யாம் ஷைல புத்ரி தேவியை வணங்குகின்றேன்"  
சைல புத்ரி கோவில்கள்: A-40, மர்ஹின காட், உத்தர பிரதேசம், இந்தியா
# நவ துர்கைகள்

## பிரம்மச்சாரினி

நவராத்திரியின் இரண்டாம் நாளில் அன்னை பிரம்மச்சாரினியாக வணங்கப்படுகிறாள். 'பிரம்ம' என்றால் தபஸ் என்று பொருள். பிரம்மச்சாரிணி என்றால் 'தப சாரிணி' என பொருள்படும். இவள் மிகவும் எளிமையாக காட்சி தருபவள். இவளின் வலக் கரத்தில் கமண்டலம் காணப்படும். அன்னைக்கு வாகனம் ஏதும் இல்லை. பூமியில் நடப்பவளாக இவள் காட்சிபடுத்தப்படுகிறாள்.  
இவள் இமாலயத்தில் பிறந்தாள் என கூறுவர். சிவபெருமானை திருமணம் செய்யும் பொருட்டு பல ஆயிரம் ஆண்டுகள் கடுந்தவம் புரிந்தாள். இவளின் தவ உகரம் மூன்று உலகங்களிலும் எதிரொலித்தது. இறுதியில் சிவன் இவளை மணம் புரிந்தார்.  
பிரம்மச்சாரிணி நன்றி, அறிவு, ஞானம் ஆகியவற்றின் வடிவானவள். தன்னை வணங்குவோர்க்கு மிகுந்த பொறுமையைத் தர வல்லவள். அவர்கள் தங்களுடைய துன்பமான நேரத்திலும் மணம் தளராது இருக்க அருள்பவள். இவள் அருள் சோம்பலை நீக்கி சுறுசுறுப்பை தரவல்லது.  
உடல் சக்ரங்களில் இவள் 'ஸ்வாதிஷ்தானத்தில்' இருப்பவள். இரண்டாம் நாள் யோகிகள் இவளின் அனுக்ராகதால் இந்த சக்ரத்தை அடைவர்.  
இவளுக்கான மந்திரம் :  
"கமண்டலமும், தண்டமும் தன் தாமரைக் கரத்தில் ஏந்தியவளும் பிரம்மஸ்வரூபம் அடையும் எண்ணம் கொண்டவளுமாம் அன்னை பிரம்மச்சாரிணி எனக்கு அருள வேண்டும்."  
இவளுக்கான கோவில்கள்: இந்தியாவின் தென்கோடியில் உள்ள கன்னியாகுமரியில் அன்னை பிரம்மச்சாரிணியாக அருள் செய்கிறாள்.
# நவ துர்கைகள்

## சந்திரகாந்தா

நவராத்திரி விழாவின் மூன்றாம் நாளில் துர்க்கையை சந்திரகாந்தா என ஆராதனை செய்கின்றனர். இதுவே அன்னையின் மூன்றாம் வடிவம் ஆகும். இவள் நீதியை நிலைநாட்டி சந்திர பிறையை அணிந்தவள். 'சந்திர' என்றால் நிலவு. 'காண்டா' என்றால் மணி என பொருள். சந்திர பிறை இவள் முன் நெற்றியில் மணி போல் இருப்பதால் இவளை 'சந்திர காண்டா' என அழைக்கின்றனர்.  
இவள் மூன்று கண் கொண்டு பத்து கரங்களுடன் காட்சி தருபவள். இவளின் வாகனம் சிங்கம் ஆகும். இவளின் இரு கரங்கள் பக்தருக்கு அருள் செய்யும் விதமாக உள்ளன. இவளின் பார்வை பக்தரின் துன்பத்தை போக்கி இன்பம் தர வல்லது. சந்திர காண்டா தேவி போருக்கு தயாரான கோலத்தில் காட்சி தருபவள். அதனால் பக்தரின் துன் பத்தையும் விரைந்து தீர்த்து வைப்பாள்  
இவள் உடல் சக்கரங்களில் 'மணிபூர' சக்ரத்தில் இருப்பவள். நவராத்ரியின் மூன்றாம் நாள் யோக சாதனை செய்வோர் மணிபூரா சக்ரத்தை தேவியின் அருளோடு அடைவர். இதை அடைந்தோர் தெய்வீக சப்தத்தை கேட்பர். மணிபூர சக்ரத்தில் அவர்கள் சிறிது கவனமாக இருப்பர். அதனால் சந்திர காண்டா தேவியின் அருள் அவசியமாகும்.  
அன்னையின் வாகனமாம் சிங்கத்தை போல் இவளை வழிபடுவோர் வீரம் பெறுவார்கள். இவளின் அருள் கிட்டினால் பாவம் அழியும். இவள் கரத்தில் உள்ள மணியின் ஓசை பக்தரை இரட்சிக்கும். இவள் சர்வ சுபிட்சத்தையும் தந்து அருள் செய்வாள் என நம்புகின்றனர்.  
இவளுக்கான தியான மந்திரம்:  
"சிம்மத்தின் மீது ஏறி வருபவளும், சந்திரகாண்டா என்னும் பெயர் கொண்டவளும், கடும் கோபமும் ஆக்ரோஷமும் கொண்டவளுமாகிய தேவி சந்திரகாண்டா என் மீது கருணை பொழிய வேண்டும்”  
இவளின் கோவில்கள்: சித்ரகந்த குல்லி, வாரணாசி, உத்தரப்பிரதேசம்
# நவ துர்கைகள்

## குஷ்மாண்ட தேவி

நவராத்திரி விழாவின் நான்காம் நாளாம் சதுர்த்தி அன்று அன்னை குஷ்மாண்ட தேவி என்ற வடிவம் கொள்கிறாள். இப்பெயர் மூன்று பகுதிகளை கொண்டது. கு, உஷ்மா, ஆண்டா என்ற இம்மூன்றும் முறையே சிறிய, வெப்பமான, உருண்டை என்ற பொருள் கொண்டது. இதை சேர்த்தால் சிறிய வெப்பமான உருண்டையான உலகை பொருளாக கொள்ளலாம். இதனால் குஷ்மாண்டா என்றால் உலகை படைத்தவள் என்ற பொருள் வரும். அன்னை ஆதிசக்தி துர்கா தேவியின் படைத்தல் உருவம் கூஷ்மாண்டா ஆகும்.  
முன்னொரு காலம் பிரளயம் ஏற்பட்டு உலகெல்லாம் அழிந்து போயிற்று. எங்கும் இருள் சூழ்ந்தது. தேவி கூஷ்மாண்டா அப்போது சிரித்தாள். அதனால் இருள் விலகி ஒளி பிறந்தது என புராணங்கள் கூறுகின்றன. அதனால் இவளே படைப்பின் சக்தி என கூறுவர் .இவள் சூர்ய மண்டலத்தை இயக்குபவள் என்று கூறுவர்.  
இவள் அஷ்டபுஜம் (எட்டுகரம்) கொண்டவள். இவளின் வாகனம் சிம்மம் ஆகும். இந்த சிம்மம் தர்மத்தின் வடிவம் ஆகும். இவளின் எட்டுகரங்களில் முறையே பாசம், அங்குசம், வில், சூலம் இருக்கும். இவளின் எட்டாவது கரத்தில் கலசம் உண்டு. இக்கலசம் அஷ்ட சித்தியையும், நவ நிதியையும் பக்தர்களுக்கு தர வல்லது. வட மொழியில் கூஷ்மாண்டம் என்றால் 'பூசணிக்காய்' என்று ஒரு பொருளும் உண்டு. பூசணிக்காய் போன்ற தியாகத்தால் அன்னை மகிழ்வதால் அவளுக்கு இப்பெயர் வந்தது என கூறுவர்.  
உடல் சக்ரங்களில் இவள் 'அனாஹத' சக்ரத்தில் இருப்பவள். இந்நாளில் யோக சாதனை செய்வோர் இவள் அருள் கொண்டு இந்த சக்ரத்தை அடைவர். இதை அடைந்தோர் உடல், மன வலிமை பெறுவர்.  
கூஷ்மாண்டா தேவியின் அருள் பாவத்தை அழித்து, இன்பத்தை தர வல்லது.
இவளுக்கான தியான மந்திரம்:  
"தன் தாமரை போன்ற கரங்களில் இரு கலசம் ஏந்தியவளும், தன் சிரிப்பால் உலகை சிருஷ்டித்து அதை பரிபாலனம் செய்பவளாகிய தேவி குஷ்மாண்டா என் மீது கருணை பொழிவாளாக"  
கூஷ்மாண்டா கோவில்கள்: கதம்பூர், கான்பூர் நகரம், உத்தர பிரதேசம்
# நவ துர்கைகள்

## ஸ்கந்தமாதா

நவராத்திரி விழாவின் ஐந்தாம் நாளாம் பஞ்சமி அன்று துர்கையின் அம்சமான ஸ்கந்தமாதாவை வழிபடுகின்றனர். ஸ்கந்த என்ற சொல் முருகனை குறிக்கும். மாதா என்றால் அன்னை. முருகனின் தாயாக இருப்பதால் ஸ்கந்த மாதா என்று இவளை கூறுவர். தேவர்களுக்கும், மனிதர்களுக்கும் பகையாக விளங்கிய தாரகாசுரனை (சூரபத்மனை) கொன்றவர் தேவசேனாபதியாகிய முருகன். அத்தகைய முருகனின் தாயான இவள் மிகவும் மதிக்கப் படுகிறாள்.  
இவள் நான்கு கரங்களை கொண்டவள். இரண்டு கரங்களில் தாமரை மலரை கொண்டவள். ஒரு கரம் பக்தருக்கு ஆசி வழங்கும். இவளின் மடியில் ஸ்கந்தன் குழந்தை வடிவாக ஆறுமுகத்தோடு காட்சி தருவான். அன்னையை சிங்கம் தாங்கி நிற்கும். இவள் சில நேரங்களில் தாமரை மலர் மீது அமர்ந்து தவம் செய்பவளாக காட்சி தருவாள். அதனால் இவளை 'பத்மாசினி' என்றும் கூறுவர்.  
இவளின் வடிவம் பக்தரை மெய்மறக்க செய்யும். இவள் தூய்மையின் வடிவானவள். இவளை வணங்குவோர் மனமும், ஆத்மாவும் அமைதி பெறும். அவர்கள் தன்னுடைய துக்கங்களை மறப்பர். வாழ்வில் இறை இன்பத்தை அனுபவிப்பர். இவளின் ஆசிகள் உண்மையான வேண்டுதல்களை நிறைவேற்றும். தன்னை நம்புவோரை இவள் என்றும் கைவிட மாட்டாள். இவளின் அருள் மோட்சத்திற்கு இட்டுச் செல்லும் என்று நம்புகின்றனர்.  
இந்நாளில் யோகிகள் 'விசுத்தி' சக்கரத்தை அடைவர். விசுத்தி என்றால் கலப்படம் இல்லாதது, தூய்மையானது என பொருள் வரும். இவள் அருள் கொண்டு இந்த சக்ரத்தை அடைவோரின் மனம் தூய்மையான கருத்துக்களால் நிறையும். இவளை சரண் அடைந்தோரின் மனதில் இருந்து தூய்மையில்லாத கருத்துக்கள் வெளியேறி விடும்.  
மற்ற எந்த தேவிகளுக்கும் இல்லாத சிறப்பு இவளுக்கு உண்டு. இவளை வழிபடும் போது நாம் முருகனையும் சேர்த்து வணங்குகிறோம்.
இவளின் தியான மந்திரம்  
"தன் இருகரங்களில் தாமரை மலர் ஏந்தியவளும், சிம்மாசனத்தில் அமர்ந்து இருப்பவளும், ஸ்கந்தனின் தாயாகவும் இருக்கும் தேவி துர்க்கையை நான் வணங்குகின்றேன்."
# நவ துர்கைகள்

## காத்யாயனி

நவராத்திரி விழாவின் ஆறாம் நாளில் துர்க்கையை காத்யாயனியாக ஆராதனை செய்வர். முன்னொரு காலத்தில் காதா என்ற முனிவருக்கு காதயா என்ற மகன் இருந்தான். கதா முனி கடும் தவம் செய்து துர்கையை மகளாக பெற்றார். அதனால் இவளுக்கு 'காத்யாயனி' என்ற பெயர் வந்தது. இவளையே மகிஷாசுர மர்த்தினி என்று கூறுவர்.  
காத்யாயினியை மக்கள் மகள் வடிவாக வணங்குகின்றனர். இவளுக்கு அன்பு அதிகம். ஆனால் இவள் தீய சக்திகளை வேரோடு அழிப்பவள். இவள் பாவம் செய்பவரையும், அரக்க சக்திகளையும் கொல்பவள். இவளின் கருணை மக்களின் துயர்களை ஓடச் செய்யும். இவள் நான்கு கரம் கொண்டவள். ஒரு கரம் தாமரை மலர் ஏந்தியும், மறு கரம் ஒளி வீசும் வாள் ஏந்தி காணப்படும். இரண்டு கைகள் பக்தருக்கு அபயம் தரும் விதத்தில் உள்ளன.  
யோகிகள் இவள் அருளை துணை கொண்டு ஆறாம் சக்ரமான 'ஆக்ன்யா' சக்ரத்தை அடைவர். இந்த சக்ரத்தை முக்கண் சக்கரம் என்று கூறுவர். இவளின் தியான மந்திரம்:  
ஒளி வீசும் ஹசூஜ் (வாள்) கொண்டவளும், கம்பீரமான சிம்மத்தில் ஏறி தீய சக்திகளை அழிப்பவளாம் அன்னை
காத்யாயனி எனக்கு அருள் செய்ய வேண்டும்.  
காத்யாயனி கோவில்கள்:
1. சட்டர்பூர், டெல்லி
1. காத்யாயனி அம்மன் கோவில், தஞ்சை, தமிழ்நாடு
# நவ துர்கைகள்

## காளராத்திரி

நவராத்திரி துர்கா பூஜையின் ஏழாம் நாளில் காளராத்திரியை வழிபடுகின்றனர். துர்கா தேவியின் ஒன்பது வடிவங்களில் மிகவும் பயங்கரமானது காளராத்திரி ரூபம் ஆகும். காள என்றால் நேரம், மரணம், என்றும் ராத்திரி என்றால் இரவு எனவும் பொருள்படும். காளராத்திரி என்றால் காலத்தின் முடிவு என பொருள்படும்.  
துர்க்கையின் வடிவம் எதிரிக்கு அச்சத்தை ஏற்படுத்தக் கூடியது. இவளின் உடல் மழை மேகம் போல் கருமை நிறம் கொண்டது. இவள் நான்கு கரம் கொண்டவள். ஒரு கரத்தில் வஜ்ராயுதமும், மறுகரத்தில் வாளும் இருக்கும். மற்ற இரு கரங்கள் பக்தருக்கு அபயம் தரும். அன்னை கழுதை வாகனத்தில் ஏறி வருபவள். இவளின் பார்வை பட்டாலே பாவம் தொலையும் என்றும், பேய் பிசாசுகள் பயந்து ஓடும் என்றும் நம்புகின்றனர். பக்தருக்கு இவளின் உருவம் பயம் தராது. பக்தருக்கு நன்மை செய்வதால் இவளை 'சுபங்கரி' என்பர்.  
யோகிகள் இவளின் அருள் கொண்டு ஏழாம் சக்ரமாம் 'சகஸ்ராகாரத்தை' அடைவர்.
கருணை உடையவளான இவளின் தியான மந்திரம்:  
"நீளமான நாக்கு கொண்டு, கழுதை மீது ஏறி வருபவளும், ஆக்ரோஷமாக இருப்பவளும், பல வண்ணங்களில் ஆபரணம் அணிந்து இருப்பவளுமாகிய பயங்கரியாம் அன்னை காளராத்திரி என்னுடைய அஞ்ஞானம் என்னும் இருளை போக்கி அருள வேண்டும்"  
காளராத்திரி கோவில்கள்:
1. காளராத்திரி துர்கா ஆலயம், வாரணாசி, உத்தரப் பிரதேசம்
# நவ துர்கைகள்

## மகாகௌரி

நவராத்திரியின் எட்டாம் நாளாம் துர்காஷ்டமி நாளில் துர்க்கையை மகாகௌரி என வழிபடுகின்றனர். மகா என்றால் பெரிய என்று பொருள். கௌரி என்றால் தூய்மையான எனப் பொருள். இவள் மிகுந்த வெண்மையாக இருப்பதால் மகா கௌரி எனப்படுகிறாள். முன்னொரு காலத்தில் பார்வதி சிவனை நோக்கி தவம் செய்த போது அவள் உடல் மண் சூழ்ந்து கருமையானது. அவளின் தவத்தால் மகிழ்ந்த ஈசன் அவளை மணம் செய்து கொள்வதாக உறுதி அளித்தார். அதற்கு முன் தேவியை அவர் கங்கை நீரால் நீராட்டினார். அதனால் தேவியின் உடல் பால் போல வெண்மையானது. இவளே மகாகௌரி.  
இவள் நான்கு கரம் கொண்டவள். ஒரு கரம் சூலத்தையும், மறு கரம் மணியையும் தங்கி நிற்கும். மற்ற இரு கரங்கள் பக்தருக்கு அபயம் தரும் வகையில் உள்ளன. இவளின் வாகனம் வெண்மையான காளை ஆகும். இவளின் அருள் கிட்டினால் நம் வாழ்வு வசந்தமாகும். இவள் பக்தர்களின் பிரார்த்தனைகளை விரைவில் நிறைவேற்றுவாள் என நம்புகின்றனர்.  
இவள் உடல் சக்கரங்களில் 'ஸ்வாதிஷ்டானமாய்' இருப்பவள். யோகிகள் இவளின் ஆசி கொண்டு இந்த சக்கரத்தை அடைவர். துர்க்கையின் வாகனம், ஆபரணம் என அனைத்தும் வெண்மையாக இருக்கும். இவளின் தியான மந்திரம்:  
"வெண்மையான காளையின் மீது ஏறி வருபவளும், தூய்மையான வெண்ணிற ஆடை அணிந்தவளும், தூய்மையானவளும், மகாதேவரின் நாயகியாம் அன்னை மகா கௌரி எனக்கு அனைத்து நலன்களையும், வளங்களையும் தர பிரார்த்தனை செய்கிறேன்"  
மகாகௌரி கோவில்கள்: கண்க்ஹல், ஹரித்வார், உத்தரகாண்ட் மாநிலம்
# நவ துர்கைகள்

## சித்திதாத்ரி

நவராத்திரி விழாவின் இறுதி நாளாம் மகா நவமி அன்று 'சித்திதாத்ரியை ஆராதனை செய்வர். சித்தி என்றால் சக்தி என்றும் தாத்ரி என்றால் தருபவள் என்றும் பொருள். சித்திதாத்ரி என்றால் பக்தருக்கு அனைத்து சித்திகளையும் தருபவள் என்று பொருள். மார்கண்டேய புராணத்தின்படி எட்டு விதமான சித்திகள் -அணிமா, மகிமா, கரிமா, லஹிமா, ப்ராப்தி, பிரகாமியம், வாசித்வம், ஈசத்வம் என எட்டு விதமான சித்திகளையும் பக்தருக்கு தருபவள் இவள்.  
சித்திதாத்ரி தாமரை மலரில் அமர்ந்து இருப்பவள். நான்கு கரம் கொண்டு இருக்கும் இவள் இடது கரத்தில் கதை, சக்ரம் கொண்டும், வலக் கரத்தில் தாமரை, சங்கு ஏந்தியவள். சித்திதாத்ரியின் வாகனம் சிங்கம். தேவி புராணம் சிவன் இவளை வழிபாடு செய்து அனைத்து சித்திகளையும் பெற்று 'அர்த்தநாரீஸ்வரர்' ஆனார் என கூறுகிறது.  
இவளின் அருள் யோகிகளுக்கு அனைத்து சித்திகளையும் தரும். நவராத்ரியின் எட்டு நாட்களில் மற்ற அனைத்து சித்திகளையும் அடைந்த அவர்கள் இவள் அருளால் பேரானந்தம் என்னும் பேற்றை எய்துவர்.  
நவராத்திரியின் மற்ற எட்டு நாட்களில் துர்கைகளை முறைப்படி பூஜை செய்யும் பக்தன் இறுதி நாளில் சித்திதாத்ரி பூஜை செய்வான். இவளை வழிபட்டால் மனதில் உள்ள ஐயம் நீங்கும். எல்லாமும் ஒரு மகா சக்தியில் இருந்து தோன்றியதே என்ற தத்துவத்தை உணர வைப்பவள் இவள். இவளை வழிபடுவோர் பேரானந்தத்தை அடைவர். அவர்களுக்கு தேவை என்ற ஒன்று இருக்காது. அவன் அம்பிகையின் கருணை மழையில் நனைவான். அவனுக்கு வேறு எதுவும் தேவைப்படாது.  
சித்திதாத்ரி தேவியை எந்நேரமும் மனிதர், தேவர், முனிவர், யட்சர், கிங்கரர் வழிபடுவர். இவள் அருள் மோட்சத்தின் பாதையை நமக்கு காட்டும். இவளுக்கான தியான மந்திரம்.  
"சித்தர், கந்தர்வர், தேவர், முனிவர், மனிதர், யட்சர் என அனைவராலும் வணங்கப்படுபவளும், என்றும் வெற்றி ஒன்றையே பெறும் தேவி சித்திதாத்ரி என்னுடைய அனைத்து செயல்களிலும் ஜெயத்தை தர வேண்டும்"
# ஏழாம் கிரகோரி (திருத்தந்தை)

**திருத்தந்தை ஏழாம் கிரகோரி** (; 1015/1028 – 25 மே 1085), என்பவர் கத்தோலிக்கத் திருச்சபையின் திருத்தந்தையாக 2 ஏப்ரல் 1073 முதல் 1085 இல் தனது இறப்பு வரை இருந்தவர் ஆவார். இவரின் இயற்பெயர் *சொவானா நகரின் ஹில்டப்ராண்தோ* என்பதாகும் .  
கத்தோலிக்கத் திருச்சபையினைச் சீர்திருத்த முயன்றவர்களில் இவர் மிகவும் குறிக்கத்தக்கவர் ஆவார். புனித உரோமைப் பேரரசர் நான்காம் ஹென்றிக்கும் இவருக்கும் இடையே நிகழ்ந்த *ஆயர்நிலை திருப்பொழிவுக்கு ஆட்களை தேர்வுசெய்யும் அதிகாரம் குறித்த சச்சரவில்* (Investiture Controversy) திருத்தந்தைக்கு இருந்த அதிகாரத்தை இவர் நிலைநாட்டினார். இதை ஏற்காத நான்காம் ஹென்றியினை திருச்சபையின் முழு உறவு ஒன்றிப்பிலிருந்து மூன்று முறை நீக்கினார். இதனால் மூன்றாம் கிளமெண்டினை ஹென்றி எதிர்-திருத்தந்தையாக நியமித்தார். திருத்தந்தைத் தேர்தலுக்கான புதிய வழிமுறைகளைச் சட்டமாக்கினார்.  
திருப்பட்டங்கள் காசுக்கு விற்றதைக் கடுமையாக இவர் எதிர்த்தார். குருக்கள் கற்பு நிலை வாக்கு அளித்து திருமணமாகாமல் வாழ வேண்டும் என்று இருந்த சட்டத்தை இவர் கடுமையாக நடைமுறைப்படுத்தினார். இவர் தனது அதிகாரத்தை கடுமையாக நடைமுறைப்படுத்தியதால் பலரின் வெறுப்புக்கு ஆளானார்.  
திருத்தந்தை ஏழாம் கிரகோரிக்கு பதின்மூன்றாம் கிரகோரி 1584 இல் முத்திப்பேறு பட்டமும், 1728இல் திருத்தந்தை பதின்மூன்றாம் பெனடிக்ட் புனிதர் பட்டமும் அளித்தனர்.
# புனே சந்திப்பு தொடருந்து நிலையம்

**புனே தொடருந்து நிலையம்** என்பது புனேயில் உள்ள முக்கிய தொடருந்து நிலையம் ஆகும். இது மும்பை - சென்னை வழித்தடத்தில் அமைந்துள்ளது. இங்கே இருந்தே புனே - பெங்களூரு ரயில் பாதை தொடங்குகிறது. இந்த நிலையத்தில் நின்று செல்லும் அனைத்து ரயில்களும் இந்திய இரயில்வேயினால் இயக்கப்படுகின்றன. புனேயில் இருந்து இந்தியாவின் அனைத்துப் பகுதிகளுக்கும் ரயில்கள் உள்ளன.
# புனே சந்திப்பு தொடருந்து நிலையம்

## புறநகர் ரயில்கள்

புனே நகரத்தையும், அதன் சுற்றுப்புற ஊர்களையும் இணைக்கும் ரயில் போக்குவரத்து வசதியை புனே புறநகர் ரயில்வே மேற்கொள்கிறது. இது இரண்டு வழித் தடங்களில் தொடர்வண்டிகளை இயக்குகிறது. முதல் வழித்தடத்து தொடர்வண்டிகள், புனேயில் தொடங்கி லோணாவ்ளா வரையிலும் செல்கின்றன. இந்த வழியில் பதினெட்டு வண்டிகள் செல்கின்றன. இரண்டாவது வழித்தடத்தில், புனேயில் தொடங்கி தளேகாவ் வரையில் சென்று வருகின்றன. இந்த வழியில் ஐந்து தொடர்வண்டிகள் இயங்குகின்றன.
# புனே சந்திப்பு தொடருந்து நிலையம்

## மேலும் பார்க்க

- புனே புறநகர் ரயில்வே
- புனே மாவட்டம்
- புனே சர்வதேச விமான நிலையம்
# சிவாஜி நகர் தொடருந்து நிலையம்

**சிவாஜி நகர் தொடருந்து நிலையம்** புனேயின் சிவாஜி நகர் பகுதியில் உள்ளது. இங்கு புனேயின் புற நகர் ரயில்கள் நின்று செல்கின்றன. இது இரண்டு நடைமேடைகளைக் கொண்டது. இங்கு மும்பையில் இருந்து புனே நகருக்கு வரும் ரயில்கள் நின்று செல்கின்றன. இந்த நிலையத்திற்கு அருகில் புனே நகரின் அமர்வு நீதிமன்றம், புனே மாநகராட்சி அலுவலகம், பொறியியல் கல்லூரி ஆகியன உள்ளன. இந்த ரயில் நிலையத்தின் பின்புறத்தில் பழைய மும்பை - புனே சாலை உள்ளது. இங்கிருந்து 2 கிலோமீட்டர் தொலைவில் புனே ரயில் நிலையம் உள்ளது.
# சிவாஜி நகர் தொடருந்து நிலையம்

## புறநகர தொடருந்துகள்

இங்கிருந்து லோணாவ்ளாவுக்கு இரண்டு தொடர்வண்டிகள் செல்கின்றன. அங்கிருந்து இரண்டு தொடர்வண்டிகள் திரும்பி வருகின்றன.
# தளேகாவ் தொடருந்து நிலையம்

**தளேகாவ் தொடருந்து நிலையம்** மும்பை - புனே ரயில் போக்குவரத்து வழித்தடத்தில் அமைந்துள்ளது. புனேவின் புறநகர் தொடருந்துகள் நிற்கும் முக்கியமான நிலையங்களில் இதுவும் ஒன்று. புனே - தளேகாவொன் தடத்தில் செல்லும் தொடர்வண்டிகளும் இங்கே வந்தடைகின்றன.
# தளேகாவ் தொடருந்து நிலையம்

## புறநகர தொடர்வண்டிகள்

1. புனே - லோணாவ்ளா லோக்கல் வண்டி
1. புனே - தளேகாவ் நிலையம் லோக்கல் வண்டி
1. சிவாஜி நகர் - லோணாவ்ளா லோக்கல் வண்டி
1. சிவாஜி நகர் - தளேகாவ் லோக்கல் வண்டி
# தளேகாவ் தொடருந்து நிலையம்

## விரைவுவண்டிகள்

1. மும்பை - புனே (டெக்கான் விரைவுவண்டி)
1. மும்பை - கோலாப்பூர் (சகாயத்ரி விரைவுவண்டி)
1. மும்பை - கோலாப்பூர் (கோய்னா விரைவுவண்டி)
# தளேகாவ் தொடருந்து நிலையம்

## பயணியர் வண்டிகள்

1. புனே - கர்ஜத் பயணியர் வண்டி
1. மும்பை - பந்தர்ப்பூர் பயணியர் வண்டி
1. மும்பை - பிஜாப்பூர் பயணியர் வண்டி
1. மும்பை - சீரடி பயணியர் வண்டி
# லோணாவ்ளா தொடருந்து நிலையம்

**லோணாவ்ளா தொடருந்து நிலையம்** (Lonavla Railway Station) லோணாவ்ளா நகரத்தில் உள்ளது. இந்த நகரம் மகாராஷ்டிராவில் உள்ள மலை நகரம் என்பது குறிப்பிடத்தக்கது. புனே - லோணாவ்ளா வழித்தடத்தில் இயங்கும் தொடர்வண்டிகள் இங்கிருந்து கிளம்புகின்றன. புனே- லோணாவ்ளா வழித்தடத்தில் 17 புறநகர தொடர்வண்டிகள் இயங்குகின்றன. இங்கு மும்பை – புனே விரைவுவண்டி நின்று செல்லும்.
# லோணாவ்ளா தொடருந்து நிலையம்

## தொடர்வண்டிகள்

### பயணியர் ரயில்கள்

1. புனே - கர்ஜத் பயணியர் வண்டி
1. மும்பை - பந்தர்ப்பூர் பயணியர் வண்டி
1. மும்பை – பிஜாப்பூர் பயணியர் வண்டி
1. மும்பை – சீரடி பயணியர் வண்டி
1. புனே – மும்பை பயணியர் வண்டி
# டைகர் ஷெராப்

**டைகர் ஹேமந்த் ஷெராப்** (பிறப்பு: மார்ச் 2, 1990) ஒரு இந்தியத் திரைப்பட நடிகர். இவர் பாலிவுட் மற்றும் தமிழ் திரைப்பட நடிகர் ஜாக்கி செராப்வின் மகன் ஆவார். இவர் சஜித் நதியத்வாலா இயக்கிய ஹீரோபாண்டி என்ற திரைப்படத்தின் மூலம் கதாநாயகானாக அறிமுகமானார்.
# டைகர் ஷெராப்

## ஆரம்பகால வாழ்க்கை

டைகர் ஷெராப் மார்ச் 2, 1990ம் ஆண்டு மும்பையில் பிறந்தார். இவரின் தந்தை ஜாக்கி செராப் மற்றும் தாயார் **ஆயிஷா தத்** ஆவார். இவருக்கு கிருஷ்ணா காசாளர் என்ற ஒரு சகோதரி உள்ளார்.
# டைகர் ஷெராப்

## நடிப்புத் தொழில்

இவர் 2014ம் ஆண்டு சஜித் நதியத்வாலா இயக்கிய ஹீரோபாண்டி என்ற திரைப்படத்தில் கதாநாயகானாக அறிமுகமானார். இந்த திரைப்படத்தில் இவருக்கு ஜோடியாக நடிகை கிரிடி சனன் நடித்துள்ளார்.
# டைகர் ஷெராப்

## திரைப்படங்கள்

| ஆண்டு | தலைப்பு | பாத்திரம் |  |
| --- | --- | --- | --- |
| 2014 | ஹீரோபாண்டி | பப்லூ | } |
# ஹீரோபாண்டி

**ஹீரோபாண்டி** இது 2014ஆம் ஆண்டு வெளியான பாலிவுட் அதிரடி-காதல் திரைப்படம் ஆகும். இந்தத் திரைப்படத்தில் கதாநாயகனாக டைகர் ஷெராப் மற்றும் கதாநாயகியாக நடிகை கிரிடி சனன் நடித்துள்ளார்கள். இது 2008ஆம் ஆண்டு வெளியான **பாருகு** என்ற தெலுங்கு திரைப்படத்தின் மறுதயாரிப்பாகும். இந்தத் திரைப்படத்தில் பிரகாஷ் ராஜ் முக்கியவேடத்தில் நடித்துள்ளார்.
# ஹீரோபாண்டி

## நடிகர்கள்

- டைகர் ஷெராப்
- கிரிடி சனன்
- பிரகாஷ் ராஜ்
- விக்ரம் சிங்
- சந்தீபா தர்
- சிரீஷ் சர்மா
- சமார் ஜெய் சிங்
- கே.சி. சங்கர்
# காளிதாஸ் சம்மன் விருது

**காளிதாஸ் சம்மன்** (*Kalidas Samman*, ) என்பது இந்தியாவின் மத்திய பிரதேச அரசு ஆண்டு தோறும் வழங்கும் மதிப்பு மிக்க ஒரு கலைத்துறை விருது ஆகும். இவ்விருது பண்டைய இந்திய சமக்கிருதக் கவி காளிதாசரின் பெயரில் வழங்கப்படுகிறது. 1980 ஆம் ஆண்டு முதல் இவ்விருது வழங்கப்பட்டு வருகிறது.  
1986-87 முதல் செவ்விசை, செந்நெறி நடனம், அரங்கு, மற்றும் நெகிழிக் கலை (*plastic arts*) ஆகிய நான்கு கலைப்பிரிவுகளில் ஒவ்வொருவருக்கும் ரூ. 200,000 பரிசாக வழங்கப்படுகிறது. மத்திய பிரதேச ஆளுநரால் நியமிக்கப்படும் ஐந்து பேரடங்கிய குழு விருதாளர்களைத் தேர்ந்தெடுக்கிறது.
# இம்ரான் அப்பாஸ் நக்வி

**இம்ரான் அப்பாஸ் நக்வி** (பிறப்பு: அக்டோபர் 15, 1982) ஒரு பாக்கிஸ்தான் நாட்டு தொலைக்காட்சி நடிகர் மற்றும் விளம்பர நடிகர். இவர் 2003ஆம் ஆண்டு **உம்ராவ் ஜான் அடா** என்ற தொலைக்காட்சித் தொடரின் மூலம் நடிப்புத் துறைக்கு அறிமுகமானார். அதைத் தொடர்ந்து ராஷ்டி டில் கே, அபி அபி, மாலால், பார், நூர் பானு உள்ளிட்ட பல தொடர்களிலும், அஞ்சுமான், கிரியேசர் 3டி உள்ளிட்ட சில திரைப்படங்களிலும் நடித்துள்ளார்.
# இம்ரான் அப்பாஸ் நக்வி

## ஆரம்பகால வாழ்க்கை

அப்பாஸ் அக்டோபர் 15, 1982ஆம் ஆண்டு பாகிஸ்தானிலுள்ள இஸ்லாமாபாத்தில் பிறந்தார்.
# இம்ரான் அப்பாஸ் நக்வி

## திரைப்படங்கள்

| ஆண்டு | தலைப்பு | பாத்திரம் | குறிப்புகள் |
| --- | --- | --- | --- |
| 2013 | அஞ்சுமான் | ஆசிப் | பாக்கிஸ்தான் திரைப்படம் |
| 2014 | கிரியேச்சர் 3டி | பாலிவுட் -அறிமுகம் |  |
| 2015 | புனலு | அறிவிக்கப்படும் | படப்பிடிப்பில் |
| 2015 | ராக்ஸ் | அறிவிக்கப்படும் | படப்பிடிப்பில் |
# ஆறுமுகம் கனகரத்தினம்

**ஆறுமுகம் கனகரத்தினம்** (*Arumugam Canagaratnam* (1871 – 1929) இலங்கைத் தமிழ் வழக்கறிஞரும், அரசியல்வாதியும், இலங்கை சட்டவாக்கப் பேரவை உறுப்பினரும் ஆவார்
# ஆறுமுகம் கனகரத்தினம்

## வாழ்க்கைச் சுருக்கம்

கனகரத்தினம் யாழ்ப்பாணம் அரியாலையைச் சேர்ந்த விசுவநாதன் ஆறுமுகம் என்பவருக்கு 1871 ஆம் ஆண்டில் பிறந்தார். இவர் வழக்கறிஞர் ஏ. கதிரவேலு, மருத்துவர் ஏ. பொன்னம்பலம் ஆகியோருடன் பிறந்தவர். யாழ்ப்பாணம் மத்திய கல்லூரி, மற்றும் கொழும்பு உவெசுலி கல்லூரி ஆகியவற்றில் கல்வி பயின்றார்.
# ஆறுமுகம் கனகரத்தினம்

## பணி

உயர் கல்வியை முடித்துக் கொண்ட கனகரத்தினம் வழக்கறிஞராகப் பணியாற்றினார்.
# ஆறுமுகம் கனகரத்தினம்

## சமூகப் பணி

இலங்கைப் பல்கலைக்கழகம் ஒன்றை நிறுவுவதற்கு இவர் முன்னின்று உழைத்தார். *த சிலோன் பேட்ரியட்* என்ற ஆங்கிலத் தேசிய வாரப் பத்திரிகை ஒன்றை நடத்தினார். தனது சொந்த செலவில் யாழ்ப்பாணத்தில் ஸ்டான்லி கல்லூரி என்ற பெயரில் உயர்தரப் பாடசாலை ஒன்றை நிறுவினார். இப்பாடசாலைக்கு அதன் நிறுவனரின் நினைவாக கனகரத்தினம் மத்திய மகா வித்தியாலயம் எனப் பின்னர் பெயரிடப்பட்டது. இவரது நினைவாக யாழ்ப்பாணத்தின் சாலை ஒன்று கனகரத்தினம் வீதி என்ற பெயருடன் விளங்குகிறது.
# கட்கி தொடருந்து நிலையம்

**கட்கி ரயில்வே நிலையம்** மும்பை - புனே ரயில் வழித்தடத்தில் உள்ளது. இது இந்திய ரயில்வேயின் மத்திய கோட்டத்திற்கு உட்பட்டது. சின்ஹாகாத் விரைவுவண்டி, சகாயத்ரி விரைவுவண்டி, டெக்கன் விரைவுவண்டி, கோய்னா விரைவுவண்டி ஆகியன இங்கு நின்று செல்கின்றன. இதற்கு அருகில் புனே தொடருந்து நிலையம் உள்ளது. வான்வழிப் போக்குவரத்துக்கு, அருகிலுள்ள புனே சர்வதேச விமான நிலையத்திற்கு செல்லலாம். இது கட்கி சந்தைக்கு அருகில் உள்ளது.
# கட்கி தொடருந்து நிலையம்

## புறநகர் தொடர்வண்டிகள்

1. புனே - லோணாவ்ளா லோக்கல்
1. புனே - தளேகாவ் லோக்கல்
1. சிவாஜி நகர் - லோணாவ்ளா லோக்கல்
1. சிவாஜி நகர் - தளேகாவ் லோக்கல்
# கட்கி தொடருந்து நிலையம்

## விரைவுவண்டிகள்

1. சின்ஹாகாத் விரைவுவண்டி
1. சகாயத்ரி விரைவுவண்டி
1. டெக்கன் விரைவுவண்டி
1. கோய்னா விரைவுவண்டி
1. மும்பை - சென்னை விரைவுவண்டி
# கட்கி தொடருந்து நிலையம்

## பயணியர் ரயில்கள்

1. புனே - கர்ஜத் - புனே பயணியர் தொடர்வண்டி
1. மும்பை - பந்தர்ப்பூர் - மும்பை பயணியர் தொடர்வண்டி
1. மும்பை - பிஜாப்பூர் - மும்பை பயணியர் தொடர்வண்டி
1. மும்பை - சீரடி - மும்பை பயணியர் தொடர்வண்டி
# பொதுநலவாய விளையாட்டுக்கள் கூட்டமைப்பு

**பொதுநலவாய விளையாட்டுக்கள் கூட்டமைப்பு** (*Commonwealth Games Federation*, **CGF**) பொதுநலவாய விளையாட்டுக்களை கட்டுப்படுத்தவும் வழிநடத்தவும் உருவான பன்னாட்டு அமைப்பு ஆகும். இந்த விளையாட்டுப் போட்டிகள் குறித்த அனைத்து விடயங்களுக்கும் இந்த அமைப்பே பொறுப்பானதாகும்.
# பொதுநலவாய விளையாட்டுக்கள் கூட்டமைப்பு

## அமைப்பு

இக்கூட்டமைப்பு *பொதுச்சபை* மற்றும் *செயல் வாரியம்* மூலம் செயல்படுகிறது:
# பொதுநலவாய விளையாட்டுக்கள் கூட்டமைப்பு

## அமைப்பு

### பொதுச்சபை

பொதுநலவாய விளையாட்டுக்கள் கூட்டமைப்பின் முழுமையான அதிகாரமும் பொறுப்பும் பொதுச்சபைக்கு உள்ளது. எந்த நகரமும் எந்த உறுப்பினர் சங்கமும் விளையாட்டுக்களை ஏற்று நடத்தும் போன்ற முடிவுகளை வாக்கெடுப்பின் மூலம் எடுக்கும் அதிகாரம் பொதுச்சபைக்கு உள்ளது. ஒவ்வொரு உறுப்பினர் நாட்டின் 'பொதுநலவாய விளையாட்டுச் சங்கத்திற்கும்' (CGA) மூன்று அல்லது அதற்கு மேற்பட்ட சார்பாளர்கள் இப்பொதுச்சபையில் அங்கம் வகிக்கின்றனர்; தவிர செயல் வாரிய உறுப்பினர்கள், துணைப் புரவலர், வாழ்நாள் துணைத் தலைவர்கள் ஆகியோரும் இப்பொதுச்சபை உறுப்பினர்கள் ஆவர்.  
பொதுச்சபையின் அமர்வுகளுக்கு பொதுநலவாய விளையாட்டுக்கள் கூட்டமைப்பின் தலைவர் தலைமை தாங்குகிறார். வாக்கெடுப்புகளில் அவைத்தலைவருக்கும் ஒவ்வொரு பொதுநலவாய விளையாட்டுச் சங்கத்திற்கும் ஒரு வாக்கு உண்டு. துணைப்-புரவலர், வாழ்நாள் துணைத்-தலைவர்கள், செயல் வாரியம், ஒரு பொதுநலவாய விளையாட்டுப் போட்டிகளை ஒருங்கிணைக்கும் குழுவின் உறுப்பினர்கள் மற்றும் தலைவரால் அழைக்கப்பட்ட நோக்காளர்கள் சபை விவாதங்களில் பங்கேற்கலாம்; ஆனால் வாக்களிக்க இயலாது.
# பொதுநலவாய விளையாட்டுக்கள் கூட்டமைப்பு

## அமைப்பு

### செயல் வாரியம்

பொதுச்சபையின் உறுப்பினர் சங்கங்களின் சார்பாளர்களால் செயல் வாரியம் அமைக்கப்படுகிறது; இது விளையாட்டுப் போட்டிகள் தொடர்பில் பொதுச்சபை சார்பாக அதன் அதிகாரத்துடன் இயங்குகிறது. செயல்வாரியத்தில் *பணிநிமித்தம்* துணைப்-புரவலர் (தற்போது, இளவரசர் எட்வர்டு), தலைவர், கூட்டமைப்பின் ஆறு அலுவலர்கள் மற்றும் கூட்டமைப்பின் ஆறு மண்டலங்களின் (ஆப்பிரிக்கா, அமெரிக்காக்கள், ஆசியா, கரிபியன், ஐரோப்பா, ஓசியானியா) சார்பாக அந்த மண்டலங்களின் துணைத்தலைவர்கள் உறுப்பினர்களாக இருக்கின்றனர்.  
செயல் வாரிய உறுப்பினர்களில் சிலர் தேர்ந்தெடுக்கப்படுகின்றனர்; சிலர் நியமிக்கப்படுகின்றனர். பொதுவாக தாங்கள் பொறுப்பேற்கும் நாளிலிருந்து அடுத்த பொதுநலவாய விளையாட்டுக்கள் முடிந்து அடுத்தாண்டு பொதுச்சபை அமர்வு கலையும் வரை பணி புரிகின்றனர். சிலர் மீண்டும் தேர்ந்தெடுக்கப்படலாம் அல்லது மீண்டும் நியமிக்கப்படலாம். துணைப்-புரவலர் பொதுச்சபையால் தேர்ந்தெடுக்கப்பட்டு அவரது வாழ்நாள் முழுமையும் பணியில் உள்ளார்.
# தாபோடி தொடருந்து நிலையம்

**தாபோடி தொடருந்து நிலையம்** புனே புறநகர் தொடர்வண்டி நிலையங்களில் ஒன்று. புனே - லோணாவ்ளா வழித்தடத்தில் செல்லும் அனைத்து தொடர்வண்டிகளும் இங்கு நின்று செல்கின்றன. மேலும், புனே - தளேகாவ், சிவாஜி நகர் - லோணாவ்ளா, சிவாஜி நகர் - தளேகாவ் ஆகிய வழித்தடத்தில் செல்லும் ரயில்களும் நின்று செல்கின்றன.  
கீழ்க்காணும் பயணியர் தொடர்வண்டிகள் இங்கு நின்று செல்கின்றன.
1. புனே - கர்ஜத் தொடருந்து நிலையம் பயணியர்
1. மும்பை - சாய் நகர் சீரடி விரைவு பயணியர் தொடர்வண்டி
1. மும்பை - பிஜாப்பூர் விரைவு பயணியர் தொடர்வண்டி
1. மும்பை - பந்தர்ப்பூர் விரைவு பயணியர் தொடர்வண்டி  
இந்த நிலையத்திற்கு அருகில் உள்ள சுற்றுப்புறங்களில் தாபோடி, புகேவாடி, சங்வி, பிம்ப்ரி-சிஞ்ச்வடு, நவி சங்வி ஆகியன குறிப்பிடத் தக்கவை.
# பண்டரிபுரம்

**பந்தர்ப்பூர்** அல்லது **பண்டரிபுரம்** இந்தியாவின் மகாராஷ்டிரா மாநிலத்தின் சோலாப்பூர் மாவட்டத்தில் உள்ள நகரம். இந்த நகரம் பீமா ஆற்றின் கரையில் உள்ளது. இங்கு உள்ள விட்டலர் கோயில் இந்துக்களின் முக்கிய வைணவத் திருத்தலங்களில் ஒன்று. இங்கு ஒரு லட்சத்துக்கும் அதிகமான மக்கள் வாழ்கின்றனர். இங்கு கோயில் கொண்டுள்ள விட்டலரின் பக்தர்களில் புகழ் பெற்றவர்கள் சோகாமேளர் மற்றும் புரந்தரதாசர் ஆவார். இங்கு இஸ்கான் அமைப்பின் கிளை உள்ளது. பீமா நதிக்கரையில் அமைந்துள்ள பண்டரிபுரம், மகாராஷ்டிராவின் ஆன்மிகத் தலைநகரம். இந்தப் புனிதத்தலத்தில் பீமா ஆறு சந்திர பிறையைப் போல வளைந்து செல்வதால், அந்த நதி இங்கு சந்திரபாகா ஆறு என அழைக்கப்படுகிறது. சந்திரபாகா என்றால், பிறைச் சந்திரன் என்று பொருள்.
# பண்டரிபுரம்

## கருவறை

இங்கு இன, மொழி, சாதி வேறுபாடின்றி, இந்துக்கள் யாராக இருந்தாலும் கர்ப்பக்கிரகத்துக்குள் அனுமதிக்கப்படுகிறார்கள்.  
இடுப்பில் கைகளை ஊன்றியவாறு, ஒரு செங்கல்லின் மீது நின்று அருள்புரிகிறான் பண்டரிநாதன். இந்தப் பண்டரிநாதர் சுயம்பு மூர்த்தி. மணற் கல்லால் உருவான மூர்த்தி. செங்கல் மீது நிற்பதாக ஐதீகம். சுவாமியின் பீடமும் மணற்கல்லே. காதுகளில் மகர குண்டலங்கள். தலையில் சிவ லிங்க வடிவ கிரீடம் தரித்திருக்கிறார்.  
'ஜெய ஜெய விட்டலா, பாண்டுரங்க விட்டலா’ என்னும் கோஷம் கருவறையை நிறைக்கிறது. பண்டரிநாதனுக்குத்தான் விட்டலன் என்று இன்னொரு பெயர். **விட்** என்ற மராத்தி மொழிச் சொல்லிற்கு செங்கல் என்பது பொருள். 'வா’வென்று அழைத்தால், நம்மோடே வந்துவிடுவதற்குத் தயாராக உள்ளது போல் ஒரு தோற்றம். கிருஷ்ணன் நம் வீட்டுப் பிள்ளைபோல் வெகு அந்நியோன்யமாக அங்கே எழுந்தருளியிருக்கிறார். பக்தர்கள் மூலவரின் திருவடிகளில் தலையை வைத்து வணங்கலாம். இதற்கு பாத ஸ்பரிச தரிசனம் என்று பெயர்.  
மூலநாதனைத் தரிசித்த மன நிறைவோடு கருவறையை வலம் வந்தால், பின்னால் ஒரு தனிக் கோயில். இங்கே, அன்னை ருக்மணிக்குத் தனிச் சந்நிதி உள்ளது. அன்னை ருக்மணி தேவி இடுப்பில் இரு கரங்களையும் ஊன்றியபடி, ஆனந்தம் தவழும் வதனத்துடன் தரிசனம் தருகிறாள். அன்னைக்குக் குங்குமத்தால் அர்ச்சனை நடைபெறுகிறது. ருக்மணி சந்நிதியை அடுத்து சத்தியபாமா மற்றும் ராதையான ராதிகாவுக்கும் தனித் தனிச் சந்நிதிகள் உள்ளன.
# பண்டரிபுரம்

## பாண்டுரங்கனின் பக்தர்கள்

- புரந்தரதாசர்
- நாமதேவர்
- துக்காராம்
- ஏகநாதர்
- ஞானேஷ்வர்
- சோகாமேளர்
- ஜனாபாய்
- சக்குபாய்
# பண்டரிபுரம்

## இதனையும் காண்க

- பண்டரிபுரம் பாண்டுரங்க விட்டலர் கோயில்
- வர்க்காரி
- பண்டரிபுரம் யாத்திரை
# துவாரபாலகர்

**துவாரபாலகர்** என்பது வாயிற்காப்போர் என்னும் பொருள் கொண்டது. இச்சொல் பொதுவாக இந்து, பௌத்த சமயங்கள் சார்ந்த தொன்மங்கள், சிற்பங்கள் தொடர்பிலேயே பயன்பாட்டில் உள்ளது. துவாரபாலகர் என்பது கோயில் வாயில்களின் இருபுறங்களிலும் அமைக்கப்படும் காப்போர் உருவங்கள். துவாரபாலகர்கள் பொதுவாகச் சாதாரண போர்வீரர்கள் போன்றோ அல்லது பயங்கரமான தோற்றம் கொண்ட அசுரர் போன்ற வடிவிலோ இருக்கலாம். இவர்களின் ஆண், பெண் இருபாலாரும் உண்டு. துவாரபாலகர்களைக் குறிக்கும் சிற்பங்கள், இந்து, பௌத்த சமயங்கள் பரவியிருந்த தென்னாசியா, தென்கிழக்கு ஆசியா ஆகிய பகுதிகளைச் சேர்ந்த பல நாடுகளிலும் காணப்படுகின்றன. இந்துக் கட்டிடக்கலையிலும், பௌத்த கட்டிடக்கலையிலும் துவாரபாலகர்களின் சிற்பங்கள் முக்கியமான கூறுகளாகக் காணப்படுகின்றன.
# துவாரபாலகர்

## பெயர்

*துவார* என்பது "வாயில்" என்றும், *பால* என்பது "காப்போன்" என்றும் பொருள்படும். தாய், பர்மியம், வியட்நாமியம், கெமெர், யாவானியம், மலே, இந்தோனீசியம், சிங்களம் போன்ற பல தெற்காசிய, தென்கிழக்காசிய நாடுகளில் பயிலும் மொழிகளில் *த்வாரபால* என்ற சொல் பயன்பட்டு வருகிறது.  
துவாரபாலகர்களின் படிமங்கள் திருக்கோயில்களின் கோபுர நுழைவாயிலிலும், கருவறை நுழைவாயிலிலும் அமைக்கப்பட்டிருக்கும் காவல் தெய்வங்கள் ஆகும்.
# துவாரபாலகர்

## பெயர்

### சைவ சமயம்

சிவாலயங்களில் எண்ணற்ற துவாரபாலகர்கள் உள்ளார்கள். அவர்களில் **சண்டி - முண்டி, சண்டன் - பிரசண்டன், திரிசூலநாதர் - மழுவுடையார்** போன்ற ஐந்து இணை துவாரபாலகர்கள் பற்றிய செய்திகள் தெரிகின்றன.
# துவாரபாலகர்

## பெயர்

### சைவ சமயம்

#### சண்டன் - பிரசண்டன்

இவர்களில் **சண்டன் - பிரசண்டன்** இணை மிகவும் வலிமையானவர்கள் என்று கூறப்படுகிறது. தமிழில் *தட்டிக் கேட்க ஆளில்லை என்றால் தம்பி சண்ட, பிரசண்டன்* என்றொரு பழமொழி உள்ளது.
# துவாரபாலகர்

## பெயர்

### சைவ சமயம்

#### திரிசூலநாதர் - மழுவுடையார்

**திரிசூலநாதர்** என்பவர் சிவபெருமானின் சூலமாவார். இவருடைய சிற்பத்தின் தலைப்பகுதியின் பின்பக்கத்தில் திரிசூல வடிவம் காணப்படுகிறது.
# துவாரபாலகர்

## பெயர்

### சைவ சமயம்

#### சண்டி - முண்டி

பிரம்மனிடம் வரம் பெற்ற தாரகாட்சன், கமலாட்சன், வித்யுன்மாலி என்ற மூன்று அரக்கர்கள், முப்புரம் எனும் தங்கம், வெள்ளி, இரும்பு எனும் மூன்று பறக்கும் கோட்டைகளைப் பெற்றனர். அவர்கள் பறக்கும் கோட்டையில் ஏறி எண்ணற்ற உலகங்களைப் பிடித்து தேவர்கள் போன்றோர்களே கொடுமை செய்தார்கள். தேவர்களும், பிரம்மா, திருமாலும் சிவபெருமானிடம் தங்களை காத்தருள வேண்டினர். சிவபெருமான் தேவர்களை தேராகவும், பிரம்மா தேரோட்டியாகவும், அந்த தேருக்கு திருமால் பறக்கும் சிறகாகவும் கொண்டு போர்தொடுத்தார். அந்த அரக்கர்கள் வசித்த முப்புரங்களை தன்னுடைய புன்சிரிப்பால் எரித்தார். அதனால் சிவபெருமானை முப்புரம் எரித்த நாயகன் என்ற பொருளில் திரிபுரதகனர் என்று அழைக்கின்றனர். அப்போது எழுந்த தீயில் பூவாக லிங்கம் தோன்றியது அதனை இரு அரக்கர்கள் கட்டிப்பிடித்தனர். அவர்களே **சண்டி, முண்டி** என்ற இரு துவாரபாலகர்களாக ஆனார்கள்.
# துவாரபாலகர்

## பெயர்

### சைவ சமயம்

#### நந்தி- மகாகாளர்

**நந்தி** மற்றும் **மகாகாளர்** ஆகியோர் சிவபெருமானின் துவாரபாலகர்களாக சில கோயில்களில் உள்ளார்கள். கர்நாடக மாநிலம் தலக்காடு வைத்தியநாதர் கோயிலில் மூலவர் சன்னதிக்கு முன்பு இந்த இருவரும் காவலில் உள்ளார்கள். இச்சிவாலயத்தில் நந்தி ஆண் கல்லிலாலும், மகாகாளர் பெண் கல்லாலும் வடிவமைக்கப்பட்டுள்ளார்கள். இந்த நந்தி சிலையை தட்டினால் கண்டநாதம் என்ற மணி ஓசைக் கேட்கிறது. மகாகாளர் சிலையை தட்டினால் தாளநாதம் என்ற மணி ஓசைக் கேட்கிறது.  
நந்தியையும் மகாகாளரையும் பற்றி பன்னிரு திருமுறைகளில் பாடப்பட்டுள்ளது.
# துவாரபாலகர்

## பெயர்

### சைவ சமயம்

#### சிறப்பு மிக்க துவாரபாலகர்கள்

தமிழ்நாட்டில் திண்டிவனம் நகரில் திந்திரிணீஸ்வரர் சிவாலயத்தில் ஒரே ஒரு துவாரபாலகர் மட்டுமே உள்ளார். **திண்டி** எனும் பெயருடைய துவாரபாலகர் இத்தலத்தில் சிவபெருமானை வழிபட்டமையால், திண்டிவனம் என இவ்வூர் பெயர் பெற்றது. பொதுவாக இந்துக் கோயில்களில் இரண்டு துவாரபாலகர்கள் இருப்பது வழமை. அவ்வாறு இல்லாமல் ஒரே ஒரு துவாரபாலகர் மட்டும் இருப்பது சிறப்பாகும்.
# துவாரபாலகர்

## பெயர்

### வைணவம்

துவாரபாலகர் தொடர்பான செய்திகள் புராணங்கள் மற்றும் மகாபாரதத்தில் உள்ளது. துவாரபாலகர்களில் குறிப்பாக வைணவ கோயில்களில் காணப்படும் துவாரபாலகர்களை, **ஜெயன்** மற்றும் **விஜயன்** என அழைக்கப்படுகிறார்கள். வைகுண்டத்தின் வாயிற் காப்பாளர்களாக இவர்கள் கருதப்படுகிறார்கள். பிரம்மாவின் மனதிலிருந்து தோண்றிய குமாரர்களான சனகாதி முனிவர்கள் விஷ்ணுவைச் சந்திக்க வந்த பொழுது இவர்கள் தடுத்ததால் சாபத்தினைப் பெற்றனர். அதன் விளைவாக மானுடராக மண்ணில் தோன்றிட நேர்ந்தது. இருப்பினும் விஷ்ணுவின் கருணையால் ஒவ்வொர் யுகத்திலும் இரணியகசிபு, இரணியாட்சன், இராவணன், கும்பகர்ணன் போன்று அரக்கராகத் தோன்றி விட்ணுவை எதிர்த்து சண்டையிட்டு அதன் வாயிலாக முக்தி பெற்று தமது அருகிலேயே இருக்கலாம் என சாபவிமோசனம் அளித்தார். இவர்களே விட்ணு கோயில்களில் துவாரபாலகர்களாக இன்றளவும் திகழ்கிறார்கள் என்று புராணங்களில் விளக்கப்பட்டுள்ளது.
# துவாரபாலகர்

## பெயர்

### பிற சமயங்களில்

வைணவ ஆலயங்களில் **ஜயன், விஜயன்** ஆகிய துவாரபாலகர்கள் உள்ளார்கள். சக்தி கோயில்களில் **அரபத்ரா, சுபத்ரா** ஆகிய துவார பாலகிகள் உள்ளனர்.
# சோலாப்பூர் மாவட்டம்

**சோலாப்பூர் மாவட்டம்**, இந்திய மாநிலமான மகாராஷ்டிராவில் உள்ளது. இதன் தலைமையகம் சோலாப்பூர் நகரத்தில் உள்ளது. இந்த மாவட்டத்தில் பீமா ஆறு பாய்கிறது.
இம்மாவட்டத்தின் பண்டரிபுரம் நகரத்தில் புகழ்பெற்ற பாண்டுரங்க விட்டலர் கோயில் உள்ளது. இம்மாவட்டம் சோலாப்பூர் படுக்கை விரிப்பு, பண்டரிபுரம் எருமை மற்றும் பீமா அணைக்கு பெயர் பெற்றது.
# சோலாப்பூர் மாவட்டம்

## மாவட்ட நிர்வாகம்

வட்டங்கள்:
1. சோலாப்பூர் வடக்கு தாலுகா
1. சோலாப்பூர் தெற்கு தாலுகா
1. அக்கல்கோட் தாலுகா
1. பார்சி தாலுகா
1. மங்கள்வேதா தாலுகா
1. பண்டரிபுரம் தாலுகா
1. சங்கோலா தாலுகா
1. மல்ஷிராஸ் தாலுகா
1. மோஹோல் தாலுகா
1. மாதா தாலுகா
1. கர்மாலா தாலுகா
# சோலாப்பூர் மாவட்டம்

## மக்கள் தொகை

2011-ஆம் ஆண்டு மக்கள் தொகைக் கணக்கெடுப்பின்போது, 4,315,527 மக்கள் வாழ்ந்தனர். சதுர கிலோமீட்டருக்குள் 290 பேர் என்ற அளவில் மக்கள் அடர்த்தி கணக்கிடப்பட்டுள்ளது., ,
- சித்தேஸ்வரர் கோயில்
- சோலாப்பூர் கோட்டை
- அக்கல்கோட் (சுவாமியின் சமர்த் மகராஜ் கோயில்)
- தத்தாத்ரேயர் கோயில், கங்காப்பூர் - அருள்மிகு தத்தாத்ரேயர் கோயில்
# சோலாப்பூர் மாவட்டம்

## இதனையும் காண்க

- மகாராட்டிரம்
- மகாராஷ்டிர அரசு
- மகாராஷ்டிர மாவட்டப் பட்டியல்
- புணே மண்டலம்
- மாவட்டம் (இந்தியா)
- அக்கல்கோட் அரசு
# எலான் மசுக்

**எலான் மசுக்** (*Elon Reeve Musk*, பிறப்பு: சூன் 28, 1971) தென் ஆப்பிரிக்காவில் பிறந்த கனேடிய, அமெரிக்கத் தொழிலதிபர், கண்டுபிடிப்பாளர், முதலீட்டாளர் ஆவார். இவர்ஸ்பேஸ்எக்ஸ் நிறுவனத்தின் செயல் அதிகாரியாகவும், தலைமை தொழில்நுட்ப அதிகாரியாகவும், டெஸ்லா மோட்டார்ஸ் நிறுவனத்தின் கட்டுமான தலைவராகவும், முதன்மை செயல் அதிகாரியாகவும் உள்ளார்.  
ஸ்பேஸ் எக்ஸ் (*SpaceX*), பேபால் (*PayPal*) டெஸ்லா மோட்டார்ஸ், ஜிப்2 ஆகிய நிறுவனங்களின் ஆரம்பகால முதலீட்டாளர் ஆவார். மஸ்க் அவற்றின் இணை நிறுவனர்களில் ஒருவரும் ஆவார். திசம்பர் 2022 நிலவரப்படி, US$169.1 பில்லியனுக்கும் அதிகமான நிகர மதிப்புடன் உலகின் இரண்டாவது பணக்காரராக உள்ளார்.
# எலான் மசுக்

## பின்புலமும் கல்வியும்

எலான் மஸ்க் தென்னாப்பிரிக்காவில் பிறந்தார். இவருடைய தந்தை பொறியாளர்; தாயார் மே மஸ்க் சத்துணவு நிபுணர். பன்னிரண்டு அகவையில் இருக்கும்போதே கணினியில் ஈர்ப்புக் கொண்டு தம்முடைய வீடியோ விளையாட்டிற்கு, அவரே குறியீடுகள் எழுதி அதனை விற்று ஊதியம் அடைந்தார்.  
கனடாவில் ஒண்டாரியோ கிங்ஸ்டனில் உள்ள குவீன்ஸ் பல்கலைக்கழகத்திலும், பின்னர் பென்சில்வேனியா பல்கலைக்கழகத்திலும் படித்தார். பொருளியல் மற்றும் தெரியியல் ஆகியவற்றில் இளங்கலைப் பட்டங்கள் பெற்றார். ஆய்வுகள் செய்து பட்டம் பெற கலிபோர்னியாவில் உள்ள ஸ்டான்போர்டு பல்கலைக்கழகத்தில் சேர்ந்தார், ஆனால் படிப்பை அங்குத் தொடரவில்லை.
# எலான் மசுக்

## தொழிற் பணிகள்

- 1999 இல் பேபால் என்ற ஒரு நிதி நிறுவனத்தைத் தொடங்கினார்.
- ஜிப்2 குழுமத்தைத் தொடங்கி நடத்திச் சில காலம் கழித்து விற்றார்.
- எக்ஸ் டாட் காம் என்ற குழுமத்தை 1999இல் தொடங்கினார்.
- 2002 இல் ஸ்பேஸ் எக்ஸ் என்ற குழுமத்தையும், 2003 இல் டெஸ்லா மோட்டார்ஸ் என்ற குழுமத்தையும் தொடங்கினார்.
- 2012 மே மாதத்தில் பன்னாட்டு விண்வெளி நிலையத்துக்கு ராக்கெட்டை அனுப்பினார்.
- 2016 இல் சோலார் சிட்டி என்ற குழுமத்தை வாங்கினார்.  
வணிக நோக்கில் விண்வெளியில் சுற்றுலாப் பயணம் செய்ய விண்கலத்தை உருவாக்கி மனிதர்களை அனுப்புவதே ஸ்பேஸ் எக்சின் முகாமையான அலுவல் ஆகும். மேலும் செவ்வாய்க்கோளுக்கு மனிதர்களைக் குடியேற்ற வேண்டும்; அது 2024 ஆம் ஆண்டில் நிறைவேறும் என்ற நம்பிக்கையுடன் இருக்கிறார் எலான் மசுக்.  
பிற கூட்டாளிகளுடன் இணைந்து எலான் மஸ்க் நிறுவிய டெஸ்லா மோட்டார்ஸ் தயாரித்த மின்சார மகிழுந்துகள் பிரபலமாய் விற்பனை ஆயின. அமெரிக்க மகிழுந்துகள் தயாரிப்பில் ஜெனரல் மோட்டார்ஸ் குழுமத்தையும் விஞ்சிவிட்டது என 2017 ஏப்ரலில் அறிவிக்கப்பட்டது.
# எலான் மசுக்

## புதிய திட்டங்கள்

எலான் மஸ்க் 2013 இல் ஹைபர்லூப் என்னும் புதிய கருத்தை முன்வைத்து அறிவித்தார். அந்தத் திட்டத்தின்படி பெரு நகரங்களிடையே மிக விரைவில் பயணம் செய்யக்கூடிய நோக்கத்தில் குறைந்த அழுத்தக் குழாய்கள் வழியாக ஒரு மணி நேரத்தில் 700 மைல்கள் விரைந்து செல்ல முடியும். வானுர்தி, தொடர்வண்டி ஆகிய ஊர்திகளை விட வேகமாகச் செல்ல முடியும். இந்த் திட்டம் நிறைவேற 10 ஆண்டுகளுக்கு மேல் ஆகும் என எதிர்பார்க்கப்படுகிறது.  
ஓபன் AI என்ற ஆராய்ச்சி நிறுவனத்தில் இவர் பொறுப்பேற்றுச் செயல்பட்டார். இது செயற்கை நுண்ணறிவு வளர்ச்சிக் குறித்து ஆய்வு செய்கிறது. மேலும் நியுராலிங்க் என்ற அமைப்பில், மனிதர்களின் மூளையில் கருவியைப் பொருத்தி மென்பொருளுடன் இணைக்கும் முயற்சியை மேற்கொள்வதில் எலான் மஸ்க் முனைப்பாக இருக்கிறார்.
# எலான் மசுக்

## பெற்ற பட்டங்கள்

யேல் பல்கலைக்கழகம், சுர்ரே பல்கலைக்கழகம், டிசைன் கலைக் கல்லூரி ஆகிய கல்வி நிறுவனங்கள் எலானுக்கு மதிப்புறு பட்டங்கள் வழங்கி கௌரவித்தன.
# புனே சர்வதேச விமான நிலையம்

**புனே விமான நிலையம்** புனே நகரத்தில் இருந்து 10 கிலோமீட்டர் தொலைவில் உள்ளது. இங்கு உள்நாட்டு, வெளிநாட்டு விமானங்கள் வந்து செல்கின்றன. இதை இந்திய வானூர்தி நிலைய ஆணையம் இயக்குகிறது. இதன் கிழக்குப் புறத்தில், இந்திய வான்படையின் விமான தளம் உள்ளது.
# புனே சர்வதேச விமான நிலையம்

## தரைவழிப் போக்குவரத்து

விமான நிலையத்திற்கு உள்ளும் வெளியிலும் சென்று வர டாக்சி, ஆட்டோ ரிக்சாக்கள் உள்ளன. தனியார் வாகனங்களின் மூலமும், புனே விமான நிலையத்தைச் சென்றடைய முடியும். விமான நிலையத்திற்கு புனே மாநகரப் பேருந்துகளும் இயங்குகின்றன.
# காசர்வாடி தொடருந்து நிலையம்

**காசர்வாடி ரயில் நிலையம்** புனே புறநகர் ரயில்வேக்கு உட்பட்டது. இங்கு அனைத்து புனே புறநகர் தொடர்வண்டிகளும் நின்று செல்கின்றன. இது பழைய மும்பை-புனே நெடுஞ்சாலையும் ஐம்பதாவது தேசிய நெடுஞ்சாலையும் இணையும் இடத்தில் அமைந்துள்ளது.  
இங்கு புனே - லோணாவ்ளா ரயில் வழித்தடத்திலும், புனே - தளேகாவ் ரயில் வழித்தடத்திலும், சிவாஜி நகர் - லோணாவ்ளா வழித்தடத்திலும், சிவாஜி நகர் - தளேகாவ் ரயில் வழித்தடத்திலும், புனே - கர்ஜத் ரயில் வழித்தடத்திலும் செல்லும் ரயில்கள் நின்று செல்கின்றன.
# சிஞ்ச்வடு தொடருந்து நிலையம்

**சிஞ்ச்வடு தொடருந்து நிலையம்** புனே புறநகர் ரயில்வேக்கு உட்பட்ட முக்கியமான நிலையம் ஆகும். இது சிஞ்ச்வடு பேருந்து நிலையத்தில் இருந்து 2 கிலோமீட்டர் தொலைவில் உள்ளது. இங்கிருந்து 18 கிலோமீட்டர் சென்றால் புனே தொடருந்து நிலையத்தை சென்றடையலாம். மும்பையில் இருந்து புனேவுக்கும், கோலாப்பூருக்கும் செல்லும் சில தொடர்வண்டிகள் நின்று செல்கின்றன. அவற்றின் பட்டியல் கீழே தரப்பட்டுள்ளது
1. கோய்னா விரைவுவண்டி
1. சின்ஹாகாத் விரைவுவண்டி
1. மும்பை - புனே பயணியர் ரயில்
1. மும்பை - பிஜாப்பூர் பயணியர் ரயில்
1. மும்பை - சீரடி பயணியர் ரயில்
1. மும்பை - பந்தர்ப்பூர் பயணியர் ரயில்
1. புனே - புசாவல் விரைவுவண்டி
இந்த நிலையத்திற்கு அருகில் மும்பை - புனே பழைய நெடுஞ்சாலை செல்கிறது. புனே சர்வதேச விமான நிலையம் 15 கிலோமீட்டர் தொலைவில் உள்ளது.
# சிஞ்ச்வடு தொடருந்து நிலையம்

## புறநகர் ரயில்கள்

புனேயில் இருந்து லோணாவ்ளா வரை சென்று வரும் தொடர்வண்டிகளும், புனேயில் இருந்து தளேகாவ் சென்று வரும் தொடர்வண்டிகளும் நின்று செல்கின்றன.
# சிஞ்ச்வடு தொடருந்து நிலையம்

## புறநகர் ரயில்கள்

### லோணாவாளா / தளேகாவ் லோக்கல் வண்டிகள்

கீழ்க்காணும் தொடர்வண்டிகள் நாள்தோறும் இயக்கப்படுகின்றன.
| சேரும் இடம் | வண்டியின் பெயர் | நேரம் |  |
| --- | --- | --- | --- |
| லோணாவ்ளா | லோணாவாளா லோக்கல் | 00.42, 04.52,06.12, 06.57, 08.27, 10.32, 11.27, 12.27, 13.27, 16.07, 16.57, 18.07, 18.42, 19.27, 20.27, 21.37 and 22.37. |  |
| தளேகாவ் | தளேகாவ் லோக்கல் | 07.22, 09.27 and 15.27. | } |
# சிஞ்ச்வடு தொடருந்து நிலையம்

## புறநகர் ரயில்கள்

### புனே லோக்கல் வண்டிகள்

கீழ்க்காணும் வண்டிகள் நாள்தோறும் இயக்கப்படுகின்றன.  
| சேரும் இடம் | வண்டியின் பெயர் | நேரம் |  |
| --- | --- | --- | --- |
| லோணாவ்ளா | லோணாவாளா லோக்கல் | 05.53, 07.08, 08.13, 09.08, 11.08, 12.43, 14.53, 15.49, 16.38, 18.13, 19.13, 20.28, 21.33, 22.38, 23.03, 00.08 and 00.38 |  |
| தளேகாவ் | தளேகாவ் | 08.26, 10.21 and 16.21. | } |
# ஆகுர்டி தொடருந்து நிலையம்

**ஆகுர்டி தொடருந்து நிலையம்** புனே புறநகர் ரயில்வேக்கு உட்பட்டது. புனே - லோணாவ்ளா, புனே - தளேகாவ், சிவாஜி நகர் - லோணாவ்ளா, சிவாஜி நகர் - தளேகாவ் ஆகிய வழித்தடங்களில் செல்லும் வண்டிகள் இங்கு நின்று செல்கின்றன.  
இவை தவிர சில பயணிகள் வண்டிகளும் நின்று செல்கின்றன.
1. புனே - கார்ஜாத் பயணியர் தொடர்வண்டி
1. மும்பை - சாய் நகர் சீரடி பயணியர் விரைவுவண்டி
1. மும்பை - பிஜாப்பூர் பயணியர் விரைவுவண்டி
# சாய் நகர் சீரடி தொடருந்து நிலையம்

**சாய் நகர் சீரடி தொடருந்து நிலையம்** மகாராஷ்டிராவில் உள்ள சீரடி நகரில் உள்ள தொடர்வண்டி முனையம் ஆகும். இதை இந்திய இரயில்வேயின் மத்திய கோட்டத்தினர் இயக்குகின்றனர்.
# சாய் நகர் சீரடி தொடருந்து நிலையம்

## தொடர்வண்டிகள்

1. 17207 - சாய் நகர் சீரடி - விஜயவாடா சந்திப்பு விரைவுவண்டி(புதன் கிழமை)
1. 17001 - சாய் நகர் சீரடி - செகுந்தராபாத் சந்திப்பு விரைவுவண்டி(திங்களும் சனியும்)
1. 17205 - சாய் நகர் சீரடி - காக்கிநாடா சந்திப்பு விரைவுவண்டி(ஞாயிறு, செவ்வாய், வியாழன்)
1. 51034 - சாய் நகர் சீரடி - மும்பை சத்திரபதி சிவாசி தொடருந்து நிலையம் விரைவு பயணியர் ரயில் (நாள்தோறும்)
1. 22602 - சாய் நகர் சீரடி - சென்னை செண்ட்ரல் அதிவிரைவுவண்டி(வெள்ளி)
1. 22893 - சாய் நகர் சீரடி - கொல்கத்தா ஹவுரா சந்திப்பு அதிவிரைவுவண்டி (சனி)
1. 17205 - சாய் நகர் சீரடி - விசாகப்பட்டினம் சந்திப்பு விரைவுவண்டி(ஞாயிறு, வியாழன், சனி)
1. 12132 - சாய் நகர் சீரடி - மும்பை தாதர் சிறப்பு அதிவிரைவுவண்டி(ஞாயிறு, செவ்வாய், வியாழ்ன்)
1. 16218 - சாய் நகர் சீரடி - மைசூர் விரைவுவண்டி(செவ்வாய்)
1. 22455 - சாய் நகர் சீரடி - சண்டிகர் - கல்கா அதிவிரைவுவண்டி (செவ்வாய் & சனி)
# தேஹு ரோடு தொடருந்து நிலையம்

**தேஹு ரோடு தொடருந்து நிலையம்** புனே புறநகர் ரயில்வேக்கு உட்பட்ட தொடர்வண்டி நிலையம் ஆகும். இங்கு புனே புறநகர் ரயில்வேயில் இயங்கும் அனைத்து தொடர்வண்டிகளும் நின்று செல்கின்றன. இது மும்பை - புனே ரயில் வழித்தடத்தில் உள்ளது. இந்திய ரயில்வேயின் மத்திய கோட்டத்தினர் இயக்குகின்றனர். இது ஐந்து நடைமேடைகளையும், ஆறு ரயில்பாதைகளையும் கொண்டது.
# தேஹு ரோடு தொடருந்து நிலையம்

## புறநகர தொடர்வண்டிகள்

1. புனே - லோணாவ்ளா லோக்கல்
1. புனே - தளேகாவ் லோக்கல்
1. சிவாஜி நகர் - லோணாவ்ளா லோக்கல்
1. சிவாஜி நகர் - தளேகாவ் லோக்கல்
# தேஹு ரோடு தொடருந்து நிலையம்

## விரைவுவண்டிகளும் பயணியர் வண்டிகளும்

1. மும்பை - கோலாப்பூர் சகாயத்ரி விரைவுவண்டி
1. புனே - கர்ஜத் பயணியர் ரயில்.
1. மும்பை - பந்தர்ப்பூர் பயணியர் ரயில்.
1. மும்பை - பிஜாப்பூர் - மும்பை பயணியர் ரயில்.
1. மும்பை - சீரடி பயணியர் ரயில்.
# கர்ஜத் தொடருந்து நிலையம்

**கர்ஜத் தொடருந்து நிலையம்** மும்பை புறநகர் ரயில்வேக்கு உட்பட்டது. மும்பை, கோபோலி, பன்வேல் ஆகிய நகரங்களுக்கு செல்லும் ரயில்கள் இங்கு நின்று செல்கின்றன.  
இங்கிருந்து லோணாவ்ளாவுக்கும், புனேவுக்கும் ரயில்கள் செல்கின்றன. இது மும்பை, புனே இரண்டுக்கும் இடையில் அமைந்துள்ளது. இந்த வழியில் செல்லும் அனைத்து ரயில்களும் இங்கு நின்று செல்கின்றன.
# மும்பை புறநகர் ரயில்வே

**மும்பை புறநகர் ரயில்வே** மும்பையையும் அதைச் சுற்றியுள்ள பகுதிகளையும் ரயில் வழியில் இணைக்கிறது. நாள்தோறும் 2,342 முறை ரயில்கள் இயக்கப்படுகின்றன. 75 லட்சத்திற்கும் அதிகமான மக்கள் ரயில்களில் பயணிக்கின்றனர். ஆண்டு முழுவதும் 264 கோடி மக்கள் பயணிக்கின்றனர். எனவே, இது அதிக மக்கள் பயணிக்கும் போக்குவரத்து சேவையில், உலகளவில் இரண்டாம் இடத்தைப் பிடிக்கிறது. ரயில்கள் காலை 4 மணியில் தொடங்கி, இரவு 1 மணி வரை இயக்கப்படுகின்றன.
# சோயூசு ஏவுகலங்கள்

**சோயூசு** (*Soyuz*, , பொருள்: "ஒன்றியம்", GRAU குறியீடு **11A511**) ஓகேபி நிறுவனத்தால் வடிவமைக்கப்பட்டு டிஎஸ்எஸ்கேபி-புரோக்கிரசால் தயாரிக்கப்படும் மீளப்பாவிக்கவியலா ஏவு அமைப்புகள் ஆகும். சோயூசு ஏவுகலம் தான் உலகில் மிகவும் அடிக்கடி பயன்படுத்தப்படும் செலுத்து வாகனம் ஆகும் என்று ஐரோப்பிய விண்வெளி நிறுவனம் வெளியிட்டுள்ளது.  
2011இல் ஐக்கிய அமெரிக்க விண்ணோடத் திட்டம் முடிவுக்கு வந்தநிலையில் அனைத்துலக விண்வெளி நிலையத்தின் விண்ணோடிகளின் போக்குவரத்திற்கு சோயூசு ஏவுகலங்கள் மட்டுமே உள்ளன.  
சோயூசுத் திட்டத்தின் அங்கமாக மனிதர் பயணிக்கும் சோயூசு விண்கலங்களை விண்ணிற்கு ஏவ சோயூசு ஏவூர்திகள் பயன்படுத்தப்படுகின்றன. தவிர, அனைத்துலக விண்வெளி நிலையத்திற்கு தானியங்கு புரோகிரசு வழங்கல் விண்கலங்களை செலுத்தவும் *இசுடார்செம்*, *ஆரியனிசுப்பேசு* நிறவனங்களால் வணிகமுறையில் சந்தைப்படுத்தப்பட்டு இயக்கப்படும் செய்மதி ஏவுதல்களுக்கும் பயனாகிறது. அனைத்து சோயூசு ஏவூர்திகளும் ஆர்பி-1, நீர்ம ஆக்சிசன் உந்துப்பொருளைப் பயன்படுத்துகின்றன. அமெரிக்க ஐக்கிய நாட்டில் இதற்கு அமெரிக்கக் காங்கிரசு நூலகம் **ஏ-2** என்ற குறியீட்டை வழங்கியுள்ளது. சோயூசு இரக ஏவூர்திகள் ஆர்-7 குடும்பத்தைச் சேர்ந்தவை.
# மும்பை பெருநகரப் பகுதி

**மும்பை பெருநகரப் பகுதி** (*Mumbai Metropolitan Region*) என்பது மும்பை நகரத்தையும், அதைச் சுற்றியுள்ள ஊர்களையும் சேர்த்த பெருநகர் பகுதியைக் குறிக்கிறது. இது ஏழு மாநகராட்சிகளையும், 15 நகராட்சிகளையும் கொண்டது.
இந்தப் பகுதியை மும்பை பெருநகர வளர்ச்சிக் குழுமம் நிர்வாகிக்கிறது. இந்தப் பகுதிக்குள் போக்குவரத்து, கட்டுமானம், வளர்ச்சி, வீட்டுவசதி உள்ளிட்ட வேலைகளை வளர்ச்சிக் குழுமம் மேற்கொள்ளும்.
இந்தப் பகுதி 4,355&nbsp; சதுர கிலோமீட்டர் பரப்பளவைக் கொண்டது. இந்தப் பகுதியில் ஏறத்தாழ 2 கோடிக்கும் அதிகமான மக்கள் வாழ்கின்றனர். இந்தப் பகுதிக்கான ரயில் போக்குவரத்திற்கு மும்பை புறநகர் ரயில்வே உதவுகிறது.  
| மாநகராட்சி | மக்கள் தொகை (2001 கணகெடுப்பு) | மக்கள் தொகை (2011 கணக்கெடுப்பு) | பரப்பளவு (km²) | மக்கள் அடர்த்தி (per&nbsp;km²) |
| --- | --- | --- | --- | --- |
| கல்யாண் - டோம்பிவிலி மாநகராட்சி | <> </> | <> 1,546,381 </> | <> 137.15 </> | <> 8,702</> |
# மும்பை பெருநகரப் பகுதி

## இணைப்புகள்

- MMRDA cities table
- Mumbai Railway Station Names
# காவியத் தலைவன் (2014 திரைப்படம்)

**காவியத்தலைவன்** 2014ஆம் ஆண்டு வெளியான தமிழ் வரலாற்று அறிவியல் திரைப்படம். இந்தத் திரைப்படத்தை வசந்தபாலன் இயக்க, பிரித்விராஜ், சித்தார்த், வேதிகா, நாசர் உள்ளிட்ட பலர் நடித்திருந்தனர். இந்தத் திரைப்படத்துக்கு ஏ. ஆர். ரகுமான் இசை அமைக்க, நீரவ் ஷாவி ஒளிப்பதிவு செய்தார்.
# காவியத் தலைவன் (2014 திரைப்படம்)

## நடிகர்கள்

- பிரித்விராஜ்-கோமதி
- சித்தார்த்-காளி
- நாசர்
- வேதிகா
- அணைக்க சோதி
- தம்பி ராமையா
- பொன்வண்ணன்
- பாபு அந்தோனி
- சிங்கம்புலி
- மன்சூர் அலி கான்
# காவியத் தலைவன் (2014 திரைப்படம்)

## ஒலிப்பதிவு

இப்படத்தின் பின்னணி இசை மற்றும் பாடல்களுக்கு ஏ. ஆர். ரகுமான் இசையமைத்துள்ளார். இத்திரைப்படத்தின் பாடல்களை சோனி மியூசிக் இந்தியா நிறுவனம் ஆகஸ்டு 17, 2014 அன்று வெளியிட்டது.
# கடாரம் (புதினம்)

கோப்பரகேசரி இராஜேந்திரச்சோழன், பொ.உ. 1025 அலை கடல் கடந்து கடாரம், மாபப்பாளம், மானக்கவாரம், தலைத்தக்கோலம், இலாமுரிதேசம், இலங்காசோகம், மாயிருடிங்கம், மாதமாலிங்கம், வளைப்பந்தூரு, பண்ணை, மலையூர், ஸ்ரீவிஜயம், மேவிலிம்பாங்கம் முதலிய பல தேசங்கள் மீது படையெடுத்ததாகவும், சங்க்ரம விஜயோத்துங்கவர்மன் என்ற கடாரத்து அரசனை வென்றதாகவும் அவனது விரிவான மெய்கீர்த்தியும், திருவாலங்காட்டுப் பட்டயமும் எடுத்துக் கூறுகின்றன.  
இராஜேந்திரச்சோழனின் இந்தப் படையெடுப்பை மையக் கருவாகக்கொண்டு எழுத்தாளர் மாயா அவர்கள் உருவாக்கிய சரித்திரப் புதினமே கடாரம் ஆகும்.